RU, 4. maj

**ZNAM VPRAŠATI, POVEDATI, POSLUŠATI?**

Preberite zgodbo z naslovom SEM NA SEZNAMU?

*V gozdu zavlada panika. Baje ima medved Medo seznam živali, ki jih bo pojedel. Prvi se opogumi jelen in gre k medvedu:*

*Jelen: »Medo, je res, da imaš seznam živali, ki jih boš pojedel?«*

*Medo: »Res je.«*

*Jelen: »Mi lahko poveš, če sem na seznamu?«*

*Medo: »Ja, si.«*

*Naslednji dan je bil jelenov zadnji.*

*Pa se opogumi volk in gre k Medu: »Medo, je res, da imaš seznam živali, ki jih boš pojedel?«*

*Medo: »Res je.«*

*Volk: »Sem na njem?«*

*Medo: »Si.«*

*Volk se poslovi od medveda, naslednji dan pa tudi od življenja.*

*Panika v gozdu narašča.*

*Tretji dan medveda obišče zajček: »Medo, je res, da imaš seznam živali, ki jih boš pojedel?«*

*Medo. »Res je.«*

*Zajček: »Seme na njem?«*

*Medo: »Si.«*

1. **Napiši, kaj je dejal zajček, da se je rešil gotove smrti?**

Odgovori še na:

1. **Česa nas uči ta zgodba?**
2. **Kako poteka tvoja komunikacija? S čim imaš težave? V čem si dober?**

Odgovore napiši v katerikoli zvezek ali beležko in mi jih prosim pošlji. V mislih imej pomembnost ustrezne komunikacije!